Predkladacia správa

	Úrad vlády SR vykonal v Úrade pre štátnu pomoc v čase od 18. mája 2001 do 15. júna 2001 kontrolu výkonu štátnej správy so zreteľom na dodržiavanie zákona č. 231/1999 Z.z. o štátnej pomoci.

	Z protokolu Úradu vlády SR o výsledku kontroly v Úrade pre štátnu pomoc vyplýva, že Úrad pre štátnu pomoc nezabezpečuje výkon štátnej správy v oblasti štátnej pomoci v zmysle zákona č. 231/1999 Z.z. o štátnej pomoci a výstupy úradu pre poskytovateľov štátnej pomoci sú v rozpore so zákonom. Súčasne boli zistené viaceré porušenia zákona č. 231/1999 Z.z. o štátnej pomoci.

	Za činnosť Úradu pre štátnu pomoc je zodpovedný riaditeľ Úradu pre štátnu pomoc, ktorého v súlade s § 21 ods. 3 písm. a) zákona č. 231/1999 Z.z. o štátnej pomoci je možné odvolať, ak porušuje tento zákon.

	 Ministerstvo financií SR navrhuje vláde SR navrhnúť odvolanie riaditeľa Úradu pre štátnu pomoc PhDr. Miroslava Hladíka v súlade s § 21 ods. 3 písm. a) zákona č. 231/1999 Z.z. o štátnej pomoci.